                                                                                                                                             Anexa nr. 3 

CONTRACT DE FINANŢARE NERAMBURSABILĂ 

                                                       Nr. _______ data ______________

În conformitate cu prevederile O.U.G. nr. 6/2011 pentru stimularea înfiinţării şi dezvoltării microîntreprinderilor de către întreprinzătorii tineri publicată în Monitorul Oficial nr. 103 din 09.02.2011 şi H.G. nr. 96/2011 privind aprobarea Normelor metodologice, publicată în Monitorul Oficial nr.108/10.02.2011,  Decizia ______/___________ Preşedintelui Agenţiei pentru Implementarea Proiectelor şi Programelor pentru Întreprinderi Mici şi Mijlocii privind aprobarea ghidului solicitantului în cadrul Programului pentru stimularea înfiinţării şi dezvoltării microîntreprinderilor de către întreprinzătorii tineri la finanţare, care se finanţează din bugetul Agenţiei pentru Implementarea Proiectelor şi Programelor pentru Întreprinderi Mici şi Mijlocii, se încheie prezentul contract de finanţare între:

Oficiul Teritorial pentru Întreprinderi Mici şi Mijlocii şi Cooperaţie ............................., cu sediul în ........................., str. .................. nr. ........., sectorul ........., telefon ............., fax ..........., reprezentat prin ordonator terţiar de credite........................................... şi Coordonator Unitate Programare, Selecţie, Evaluare şi Contractare..................................................., în calitate de ADMINISTRATOR DE PROGRAM

 şi

S.C.….............................................S.R.L.-D., cu sediul în ..........................................................................., telefon ......................., fax ........................., înregistrată sub nr. ......................... la Oficiul Registrului Comerţului, cod fiscal nr. ..........................., cont curent nr. ............................................., reprezentată legal prin ........................................, având funcţia de ............................, în calitate de/şi denumită în continuare BENEFICIAR.

I. Obiectul contractului

    Art. 1. Obiectul contractului îl constituie ajutorul financiar nerambursabil acordat de la bugetul de stat prin Programul pentru stimularea înfiinţării şi dezvoltării microîntreprinderilor de către întreprinzătorii tineri denumit în continuare Program, administrat de către Agenţia pentru Implementarea Proiectelor şi Programelor pentru Întreprinderi Mici şi Mijlocii prin Oficiul Teritorial pentru Întreprinderi Mici şi Mijlocii şi Cooperaţie (OTIMMC)..................................
II. Durata contractului
Art.2 Prezentul contract intră în vigoare la data semnării şi atribuirii numărului de contract de către OTIMMC.
(1) Perioada maximă de implementare şi de efectuare a plăţilor este de 12 luni de la data semnării contractului de finanţare, respectiv......................... 
(2)  Durata de executare a contractului este de 3 ani de la data semnării contractului de ambele părţi.
III.Valoarea contractului

Art.3
(1) Prin Program  beneficiarul eligibil primeşte o valoare a alocaţiei financiare nerambursabile (AFN) de  maximum  50% din  valoarea cheltuielilor eligibile, dar nu mai mult de 42.568 lei (reprezentand 10.000  euro la cursul de 4,2568 lei/euro,  curs BNR la data publicării O.U.G. 6/2011 în M.O. nr. 103/09.02.2011 ).
.         (2) Valoarea contractului de finanţare este de......................... lei.
IV. Modalităţile de plată
Art.4. Beneficiarii programului vor deschide conturi curente la banca parteneră  pentru derularea operaţiunilor de încasări şi plăţi inclusiv utilizarea sumelor aferente AFN, contribuţie proprie.

4.1. Contribuţia proprie în numerar a beneficiarului va fi vărsată în contul curent  deschis la banca parteneră, urmând ca pentru fiecare cheltuială eligibilă efectuată să se utilizeze în mod proporţional  cele două componente de finanţare (AFN maxim 50%,  aport propriu minim 50% din valoarea proiectului fără TVA).

4.2. Cheltuielile efectuate, inclusiv facturile emise înaintea încheierii prezentului contract nu sunt eligibile.

4.3. Cheltuielile eligibile pentru care s-a primit notificare, efectuate de beneficiar, se vor plăti din contul de tranzit în contul beneficiarului/furnizorului pe baza Contractului de finanţare, a cererii de tragere din AFN (anexa nr. 7 la Ghidul Solicitantului) şi a notificării privind acceptarea de principiu la finanţare (anexă la prezentul contract), însoţită de documentele justificative, conform anexei nr. 2 la ghidul solicitantului - Activităţile şi cheltuielile eligibile care constituie obiectul finanţării  .
4.4. Beneficiarul va prezenta la bancă Contractul de finanţare inclusiv  notificarea privind acceptarea de principiu la finanţare precum şi cererea de tragere din AFN (anexa nr. 7 la Ghidul Solicitantului) însoţită de documentele justificative, conform anexei nr. 2 la Ghidul solicitantului.

4.5.Plata va fi făcută proporţional conform Ghidului solicitantului;

V. Drepturi şi obligaţii

    Administratorul:

    - va asigura finanţarea proiectului în condiţiile contractului şi în limita fondurilor aprobate pentru Program, cuprinse în bugetul anual al acestuia;

    -  va urmări îndeplinirea etapelor prevăzute în contract;

    - va monitoriza îndeplinirea etapelor prevăzute în contract şi în procedura de implementare a Programului pe o perioadă de 3 ani.

Art. 5

    Beneficiarul:

    - va pune la dispoziţia OTIMMC ....................şi AIPPIMM toate documentele prevăzute de Ghidul solcitantului. Administratorul poate cere oricând informaţii şi documente suplimentare ce trebuie furnizate în cel mult 10 zile de la solicitarea acestora;

   - este obligat să respecte toate condiţiile prevăzute în O.U.G. nr. 6/2011 pentru stimularea înfiinţării şi dezvoltării microîntreprinderilor de către întreprinzătorii tineri publicată în Monitorul Oficial nr. 103 din 09.02.2011, prevăzute în H.G. nr. 96/2011 privind aprobarea Normelor metodologice, publicată în Monitorul Oficial nr.108/10.02.2011, şi în Ghidul solicitantului.

  - este obligat să respecte prevederile legale în vigoare referitoare la achiziţiile publice, prin întocmirea unui dosar de achiziţie care să cuprindă: cereri de ofertă (minim trei), ofertele primite (acestea trebuie să cuprindă şi datele de identificare ale ofertantului), un proces verbal semnat de reprezentantul legal al întreprinderii prin care să fie justificată alegerea ofertei caştigătoare.

   - este obligat sa angajeze cu contract de munca pe durata nedeterminata şi să menţina în activitate cel putin 2 salariaţi de la momentul obţinerii facilităţilor prevăzute la art.5 lit. a) si/sau c), până la pierderea calitaţii de microîntreprindere aparţinând întreprinzatorului debutant;

   - este obligat sa reinvesteasca anual cel puţin 50% din profitul realizat în anul fiscal precedent;

   - este obligat sa depuna la AIPPIMM situaţiile financiare semestriale şi anuale, cu dovada înregistrării acestora la autorităţile competente, precum şi un raport semestrial de progres;
    - este obligat sa raporteze efectele participării la program către O.T.I.M.M.C. pentru o perioada de 3 ani, începând cu anul următor acordării AFN.
VI. Garanţii

Art. 6.  În vederea garantării alocaţiei financiare nerambursabile pe o perioadă de 3 ani, beneficiarul se obligă:

    - să nu înstrăineze şi să nu schimbe destinaţia bunurilor achiziţionate în cadrul Programului timp de 3 ani;

   - să depună diligenţa unui bun proprietar pentru conservarea în bune condiţii fizice şi juridice a bunurilor achiziţionate în cadrul Programului;

    - să permită administratorului să inspecteze bunurile ce fac obiectul prezentului contract;

   - să asigure în favoarea administratorului bunurile achiziţionate prin program împotriva tuturor riscurilor, pe o perioadă de 3 ani şi să cesioneze toate drepturile pe care le va dobândi în temeiul asigurării către administrator programului ;  

    - să nu se opună la vânzarea de către administratorul programului a bunurilor afectate garanţiei pentru a-şi recupera alocaţia financiară nerambursabilă, în cazul nerespectării condiţiilor prezentului contract de către beneficiar.

  VII. Răspunderea contractuală

Art. 7. Administratorul nu răspunde în nici o situaţie şi pentru nici un motiv pentru pagubele sau prejudiciile suferite de personalul sau proprietatea beneficiarului în timpul derulării contractului şi nici nu poate accepta vreo pretenţie de compensare sau cerere de plată legată de aceste situaţii.

Art. 8. În cazul în care prin bugetul de stat nu se acoperă sumele necesare finanţării proiectului, administratorul este exonerat de orice răspundere.

Art. 9. Administratorul este exonerat de orice răspundere asociată oricărei pretenţii sau acţiuni cauzate de încălcarea regulilor, reglementărilor sau legislaţiei de către beneficiar, angajaţii acestuia sau de persoanele care răspund de aceşti angajaţi, precum şi ca urmare a încălcării drepturilor aparţinând terţelor părţi.

Art. 10.    Beneficiarul îşi asumă responsabilitatea în faţa terţelor părţi, inclusiv răspunderea pentru fapte sau prejudicii de orice fel cauzate de acesta în limita derulării contractului. Contractul angajează răspunderea solidară a beneficiarului şi a succesorilor săi, pe de o parte, iar pe de altă parte, a administratorului şi a succesorilor acestuia.
Art. 11

   11.1. Reprezentanţii OTIMMC..............................  au dreptul să verifice atât la sediul beneficiarului, cât şi la cel al furnizorilor veridicitatea şi conformitatea declaraţiilor, activităţilor şi cheltuielilor făcute în cadrul Programului, conform procedurii operaţionale de monitorizare şi control a programului. 

11.2. Beneficiarul alocaţiei trebuie să accepte şi să faciliteze controlul reprezentanţilor  OTIMMC................. asupra utilizării alocaţiei financiare nerambursabile acordate prin acest program.

Art. 12. Verificarea la faţa locului vizează stadiul de realizare a investiţiei, realitatea, legalitatea şi regularitatea operaţiunilor economico-financiare. Pe durata efectuării controlului la adresa unde întreprinderea a realizat investiţia şi la sediul social, echipa de control trebuie să aibă acces la documentele contabile, în original,  ale întreprinderii.

Art. 13.

13.1. În cazul în care, în urma controalelor efectuate de reprezentanţii OTIMMC................. sau la sesizarea organelor de control abilitate ale statului, se constată unele nereguli, precum efectuarea de declaraţii incomplete şi/sau neconforme cu realitatea pentru a obţine AFN, schimbarea destinaţiei bunurilor achiziţionate sau neîndeplinirea altor condiţii prevăzute în acord, UPSEC va propune ordonatorului terţiar de credite recuperarea totală sau parţială a ajutorului de minimis acordat.

Prin ”neregulă” în accepţiunea prezentului contract, se înţelege orice abatere de la legalitate, regularitate şi conformitate, precum şi orice nerespectare a prevederilor contractului de finanţare,  caz în care  cheltuiala este neeligibilă şi are ca efect prejudicierea a bugetelor administrate de acestea ori în numele lor şi a bugetului naţional.
13.2. Recuperarea ajutorului de stat se realizează conform prevederilor Ordonanţei de Urgenţă a Guvernului nr. 117/2006 privind procedurile naţionale în domeniul ajutorului de stat modificată şi completată prin Legea nr. 137/2007.

 VIII. Conflict de interese

Art. 14. Beneficiarul se angajează să ia toate măsurile necesare pentru a evita conflictele de interese şi va informa imediat administratorul despre orice situaţie care cauzează sau ar putea cauza un asemenea conflict.

    IX. Clauza de confidenţialitate

Art. 15.  Părţile convin că termenele şi clauzele prezentului contract sunt confidenţiale, fiecare dintre părţi obligându-se să nu transmită terţilor documente, date sau informaţii rezultate din derularea acestuia, cu excepţia cazului în care informaţiile sunt furnizate organelor abilitate ale statului în exercitarea atribuţiilor ce le revin.

Art. 16.  Părţile se obligă să nu dezvăluie, pe durata contractului şi nici să utilizeze vreo informaţie confidenţială sau secretă, obţinută pe parcursul contractului, în legătură cu cealaltă parte.

Art. 17.  În înţelesul prezentului contract, informaţii confidenţiale sau secrete includ datele referitoare la informaţiile prevăzute în planul de afaceri şi în situaţiile financiare ale beneficiarului, aşa cum sunt ele prezentate în documentele contabile depuse.

 Art. 18.  Părţile vor lua măsurile care se impun pentru respectarea de către personalul propriu a prevederilor art. 15 -17.

X. Modificarea contractului

Art. 19.  Orice modificare a prezentului contract se face prin act adiţional, parte integrantă din contract.

Termenele stabilite prin contract pot fi prelungite, cu acordul părţilor, numai pentru cazuri temeinic justificate.

Prezentul Contract în integralitatea sa, precum şi toate drepturile şi obligaţiile decurgând din implementarea acestuia nu pot face obiectul cesiunii către terţe persoane.
Art. 20. Valoarea totală a contractului poate fi modificată de către administrator, dar numai în sensul diminuării, în cazul constatării nerespectării de către beneficiar a clauzelor contractului sau în cazul solicitării exprese a beneficiarului.

    XI. Încetarea contractului

Art. 21.   Contractul încetează de drept la sfârşitul perioadei prevăzute în art.2, alin.2 . 

Art. 22. Contractul poate înceta prin reziliere la iniţiativa administratorului, fără acordarea niciunui preaviz, fără a plăti nici un fel de compensaţie şi fără nici o altă formalitate, atunci când beneficiarul:

    a) nu îşi îndeplineşte oricare dintre obligaţiile asumate prin contract;

    b) a fost deschisă procedura reorganizării judiciare şi a falimentului, a fost declarat insolvabil;

    c) a făcut declaraţii false sau incomplete pentru a obţine finanţarea prevăzută în contract sau furnizează rapoarte ce nu reprezintă realitatea;

    d) comite nereguli de ordin financiar sau acte de corupţie în legătură cu proiectul, stabilite printr-o hotărâre judecătorească definitivă;

   e) nu transmite/depune la OTIMMC................. până la data de ……………… cerere de tragere din AFN (anexa nr. 7 la Ghidul solicitantului);

   f)  nu transmite/depune la OTIMMC................. până la data de ……………. Cererea-tip de renunţare totală la finanţare, prevăzut în anexa nr. 9 la Ghidul solicitantului.

Art. 23. Rezilierea contractului conduce la excluderea beneficiarului de la posibilitatea de a beneficia de sprijin financiar de la bugetul de stat în cadrul Programului, pe o perioadă de 24 de luni de la data constatării neîndeplinirii condiţiilor care au condus la încetarea contractului, şi la restituirea în întregime a sumelor de care a beneficiat, cu dobânzile şi penalităţile aferente, datorate de la data plăţii pânã la data recuperării sau a rambursării.

   XII. Rezolvarea şi soluţionarea litigiilor

Art. 24.  Prezentul contract se supune legislaţiei româneşti.

Art.25.  Eventualele litigii ivite în legătură cu prezentul contract vor fi soluţionate pe cale amiabilă.

În cazul în care acest lucru nu este posibil, litigiul va fi adus spre soluţionare instanţei judecătoreşti competente.

  XIII. Forţa majoră

Art. 26.  Forţa majoră exonerează părţile de răspundere în cazul imposibilităţii derulării contractului, al executării necorespunzătoare sau cu întârziere a obligaţiilor asumate prin acesta.

Art. 27. Prin forţă majoră se înţelege un eveniment independent de voinţa părţilor, imprevizibil ori insurmontabil, apărut după încheierea contractului, care împiedică părţile să îşi execute obligaţiile asumate.

Art. 28. Cazurile de forţă majoră vor fi certificate de către Camera de Comerţ şi Industrie a României şi a Municipiului Bucureşti, în condiţiile legii.

Art. 29. Partea care invocă forţa majoră este obligată să notifice celeilalte părţi, în termen de 5 zile, prin fax/scrisoare recomandată, existenţa şi data de începere a evenimentului sau împrejurările considerate ca forţă majoră, fiind obligată să ia toate măsurile posibile pentru limitarea consecinţelor produse de un asemenea caz.

XIV. Dispoziţii finale

Art. 30. Prezentul contract reprezintă voinţa părţilor şi înlătură orice altă înţelegere verbală dintre acestea, anterioară sau ulterioară lui.

Art. 31.  Prezentul contract se completează cu prevederile Ghidului Solicitantului, aprobat prin Deciziei Preşedintelui Agenţiei nr. .................

Prezentul contractul a fost încheiat în 3 exemplare originale, un exemplar pentru ADMINISTRATORUL DE PROGRAM, un exemplar pentru BANCA PARTENERĂ şi un exemplar pentru BENEFICIAR, având aceeaşi valoare fiecare, semnate de reprezentanţii legali ai celor două părţi contractante.

Prezentul contract s-a încheiat azi, ............... la sediul OTIMMC…………...

	Oficiul Teritorial pentru Întreprinderi

Mici şi Mijlocii şi Cooperaţie,

...................................................................
	Beneficiar,

............................................................................

	Ordonator terţiar de credite,

.................................

(numele şi prenumele în clar, semnătura şi ştampila)
	Reprezentant legal/funcţia,

.............................................

(numele şi prenumele în clar,

semnătura şi ştampila)

	Control financiar preventiv propriu,

..................................................

(numele şi prenumele în clar, semnătura şi ştampila)
	

	Compartiment economic, juridic

resurse umane şi administrativ,

.................................................

(numele şi prenumele în clar, semnătura şi ştampila)
	

	Coordonator UPSEC

...........................................

(numele şi prenumele în clar, semnătura şi ştampila)
	



Anexa la Contractul de finanţare nerambursabilă nr……
	Denumirea activitatii
	Denumirea achizitiei
	Valoarea finantarii aprobate de principiu
- lei -
	Valoare credit
- lei -
	Valoare contributie proprie
- lei -








1. ACTIVE CORPORALE��a) terenuri pentru realizarea de constructii si sau amenajare efectuate in cadrul proiectului, destinate activitatii pentru care s-a solicitat finantarea;��b) constructii pentru desfasurarea activitatii pentru care s-a solicitat finantarea;��c) achizitionarea de spatii destinate realizarii activitatii pentru care s-a solicitat finantare . Costuri de spatiu cuprind: �   - Spatiu de birouri �   - Spatiu de productie �   - Spatiu de vanzari �   - Spatiu de depozitare ��d) Achizitionarea de mobilier pentru dotarea spatiilor amenajate destinate activitati pentru care s-a solicitat finantarea; ��e) Echipamente tehnologice, masini, utilaje si instalatii de lucru, aparate si instalatii de masura, control si reglare, tehnica de calcul, etc;��f) Mijloace de transport, cu exceptia achizitiei de vehicule de transport rutier de marfuri, solicitate de intreprinderile care efectueaza transport rutier de marfuri in numele tertilor;��Valoarea activului corporal achizitionat in cadrul programului se va stabili pe baza unei evaluari al unui expert evaluator ANEVAR.








2. Investitiile in ACTIVE NECORPORALE referitoare la brevete, licente, marci comerciale si alte drepturi si active similare (francize, etichetare,ecologica etc.)





ALTE COSTURI DE OPERARE ELIGIBILE iN CADRUL PROGRAMULUI��    a) Costuri de infiintare a firmei:�     - Autorizatii �     - inscrierea in Registrul Comertului inclusiv tarifele la Monitorul Oficial��    b) Costuri curente: �     - Materii prime �     - Materiale consumabile, materiale auxiliare, ��    c) Costuri de personal (salarii, costuri asigurari sociale);��    d) Costuri de training si formare personal;��    e) Servicii externe: �     - Contabilitate�     - Consultanta fiscala�     - Consultanta juridica�     - Consultanta in management�     - Consultanta IT�     - Consultant PR��    f) Cheltuieli de incalzire, gaz, curent, curatenie, reparatii, asigurare, apa/canal, gunoi;��    g) Costuri cu punere in functiune a echipamentelelor;��    h) Costuri legate de procesul de vanzare��    i) Costuri administrative��    j) Chirii�    k) Precum si alte cheltuili conexe direct legat de codul CAEN accesat in cadrul Programului. 

